โฆษก ศบค.รายงานมีผู้ติดเชื้อเพิ่ม 3 คน ส่วนการเดินทางข้ามจังหวัดยังมีความเสี่ยงกับการแพร่เชื้อได้มาก
โฆษก ศบค.รายงานมีผู้ติดเชื้อเพิ่ม 3 คน ส่วนการเดินทางข้ามจังหวัดยังมีความเสี่ยงกับการแพร่เชื้อได้มากน.พ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์โรคโควิด19 ว่า วันนี้มีผู้ติดเชื้อเพิ่ม 3 คน ทำให้ผู้ติดเชื้อสะสมรวมอยู่ที่ 3,031 คน หายป่วยเพิ่ม 1 คน รวมหายป่วยแล้ว 2,857 คน อยู่ระหว่างการรักษาตัว 118 คน และไม่มีผู้เสียชีวิตวันนี้ รวมเสียชีวิตสะสมอยู่ที่ 56 ราย โดยผู้ป่วยที่ติดเชื้อเพิ่ม 3 คน 2 คนแรกทำงานอยู่ที่ส่วนราชการเดียวกัน เป็นหญิง 1 คนอายุ 29 ปี และชาย 1 คน อายุ 55 ปี มีประวัติสัมผัสกับผู้ป่วยที่ยืนยัน และคนสุดท้ายเป็นหญิงอายุ 27 ปี เป็นพนักงานขายสินค้าที่จังหวัดภูเก็ต มีประวัติสัมผัสกับผู้ป่วยยืนยัน โดยเข้ารับการตรวจหาเชื้อโควิด-19 ที่จังหวัดปราจีนบุรี ดังนั้นจะเห็นได้ว่า การเดินทางข้ามจังหวัดยังมีความเสี่ยงที่จะแพร่เชื้อได้มาก